b"\n_START_ARTICLE_\nJos\xc3\xa9 Dom\xc3\xadnguez Abascal\n_START_SECTION_\nBiografia\n_START_PARAGRAPH_\nJos\xc3\xa9 Dom\xc3\xadnguez Abascal \xc3\xa9s membre d'una de les fam\xc3\xadlies m\xc3\xa9s il\xc2\xb7lustres de Sevilla. \xc3\x89s catedr\xc3\xa0tic d'Estructures de l'Escola d'Enginyers de la Universitat de Sevilla i, des de 2008 fins a 2015, ha estat Secretari General T\xc3\xa8cnic d'Abengoa, aix\xc3\xad com assessor de l'anterior president en temes de R+D i tecnologia. Va ser president d'Abengoa entre setembre de 2016 i mar\xc3\xa7 de 2016._NEWLINE_Tamb\xc3\xa9 \xc3\xa9s Doctor Enginyer Industrial (1977) per la Universitat de Sevilla. Va ser investigador a l'Institut Tecnol\xc3\xb2gic de Massachusetts (MIT) (1978 i 1979).  Ha estat vicerector de la Universitat de Sevilla (1990-1992) i director de la seva Escola d'Enginyers (1993-1998)._NEWLINE_Entre els anys 2004 i 2008, va ser responsable del sistema universitari i de R+D al govern de la Junta d'Andalusia com a Secretari General, Recerca i Tecnologia. Va obtenir el Premi Nacional d'Investigaci\xc3\xb3 Leonardo Torres Quevedo d'Enginyeria en 2004.i el Premi Nacional de Restauraci\xc3\xb3 de B\xc3\xa9ns Culturals en 2006._NEWLINE_Com a investigador, \xc3\xa9s reconegut internacionalment per les seves contribucions en els camps de la Mec\xc3\xa0nica Computacional i Mec\xc3\xa0nica de Mitjans Continus. En 2012 va ingressar a la Reial Acad\xc3\xa8mia d'Enginyeria d'Espanya. Tamb\xc3\xa9 \xc3\xa9s membre de l'Academia Europaea."